નવી દિલ્હી : પૂર્વવડાપ્રધાન રાજીવ ગાંધીનાં સાત હત્યારાઓની મુક્તિ મુશ્કેલ છે. વિધાનસભા ચૂંટણીને જોતા તમિલનાડુનાં મુખ્યમંત્રી જયલલિતા ભલે હત્યારાઓને મુક્ત કરાવવા માટે પ્રયાસો કરી રહ્યા હોય પરંતુ કેન્દ્રીય ગૃહમંત્રી રાજનાથ સિંહે સ્પષ્ટ જણાવ્યું છે કે આ મુદ્દે તેઓ સુપ્રીમ કોર્ટનાં ચુકાદાનાં આલોકમાં જ કોઇ નિર્ણય લેશે. ગત્ત વર્ષે ડિસેમ્બરમાં સુપ્રીમ કોર્ટે સ્પષ્ટ કરી દીધુ હતું કે મુક્તિ અંગેનો અંતિમ નિર્ણય કેન્દ્ર સરકાર જ કરશે.રાજીવ ગાંધીનાં હત્યારાઓની મુક્તિ માટે તમિલનાડુ સરકારે હાલનાં જ પત્ર પર એતરાજ વ્યક્ત કરતા લોકસભામાં કોંગ્રેસ સાંસદોએ લોકસભામાં આ મુદ્દો ઉઠાવ્યો હતો. કોંગ્રેસનાં વરિષ્ઠ નેતા મલ્લિકાર્જુન ખડગેએ કહ્યું કે પૂર્વવડાપ્રધાન રાજીવ ગાંધીની હત્યા મુદ્દે તમિલનાડુ સરકારે એવા લોકોની સજાને માફ કરવાની વાત કરી છે જે કોર્ટમાં દોષીત ઠેરવ્યા હતા.